cyanic-selkie/wikianc huggingface dataset:
Religioner i Afrika
Religioner i Afrika er dels tradisjonelle animistiske religioner, og dels resultat av kulturelle utveklingsimpulser. Afrika er et omfattende kontinent, med mange ulike egne tradisjoner, og med ulike tilførte impulser i de ulike delene av kontinentet.
Tradisjonelle religioner
Tradisjonelle afrikanske religioner innbefatter et vidt spekter av tradisjonelle trosretninger. Noen av dem er unike for enkelte folkegrupper, mens andre er mer universelle.
Flere afrikanske religiøse tradisjoner, slik som jorubareligionen, ble eksportert til den nye verden som følge av slavehandelen, og finnes nå med nye uttrykk i Brasil og Karibia.
Abrahamittiske religioner
Brorparten av afrikanerne hører til abrahamittiske religioner: jødedom, kristendom og islam. Kristendom og islam er vidt spredt i Afrika. Disse religionene er ofte tilpasset afrikansk kultur og det lokale trossystemet.
Kristendommen har eksistert i Afrika i to årtusener. Den koptiske ortodokse kirke, idag rådende i Egypt, Etiopia og Eritrea, er den eldste kristne tradisjon i Afrika. Misjonsvirksomhet i kolonitiden og senere har lagt et grunnlag for kristendom i Afrika, spesielt i Sentral-, Sør- og Øst-Afrika, og rundt Guineabukta.
Islam har tilhengere over hele Afrika. Det er den dominerende religionen i Nord-Afrika, og er også fremtredende i Vest-Afrika (spesielt rundt Elfenbenskysten, Nord-Ghana, sydvest- og nord-Nigeria, i Nordøst-Afrika og lang kysten av Øst-Afrika.
Det er flere grupper av afrikanske utøvere av jødedom spredt rundt på kontinentet, inkludert Beta Israel i Etiopia, Abayudaya i Uganda, the House of Israel i Ghana og Lemba i Sør-Afrika.
Eksterne lenker
Religie rodzime Afryki
Geniates
Geniates er en slekt av biller som hører til underfamilien praktskarabider (Rutelinae) i den store familien skarabider (Scarabaeidae).
Utseende
Middelsstore (20-25 millimeter), avlangt-ovale, blanke biller. Disse artene er ofte rødbrune. Antennene har 9 eller 10 ledd.
Levevis
Larvene lever i jorda av røtter, mens de voksne insektene kan finnes gnagende på blader. Noen arter kan gjøre betydelig skade ved å beite ned løvverk. Disse billene flyr godt og er mest aktive om natten. De lever i tåkeskog og løvfellende skog.
Utbredelse
Slekten er utbredt i Sør- og Mellom-Amerika, fra Panama i nord til Brasil i sør.
Spøkelseskladden
Spøkelseskladden (engelsk: The Phantom Blot) er en tegneseriefigur i Disneys historier. Han er en skurk; kledt i et sort laken, sorte hansker og støvler, og er (ved siden av Svarte-Petter) Mikke Mus' nemesis. Han opptrådte første gang i 1939 i historien Mikke Mus lurer Spøkelseskladden (Mickey Mouse Outwits the Phantom Blot) av Floyd Gottfredson, hvor han arbeidet som spion for en fiendtlig makt. I denne historien ble han også demaskert (det viste seg at han lignet på Walt Disney) for første gang. Han har for vane å etterlate seg et ark signert med en blekkflekk på åstedene.
Lenge var Spøkelseskladden den farligste av alle Andebys forbrytere, et kaldblodig kriminelt geni hvis gåtefulle skikkelse satte skrekk i byens befolkning. På 1970-tallet begynte tegnerne å gi ham øyne, og han ble straks mer en komisk figur som begikk dumheter lik en hvilken som helst forbryter. Mot slutten av 1990-årene forsvant øynene igjen, og i mange nyere historier kan man oppleve den klassiske, fryktinngytende Spøkelseskladden.
Spøkelseskladden er en mester til å forkle seg og til å slippe unna; når politiet en sjelden gang pågriper ham, går det ikke lang tid før han er borte igjen. Han er dessuten en dyktig hypnotisør og har kunnskaper om blant annet biologi, kjemi og fysikk. Hans største svakhet er forfengelighet; det som driver ham er mer enn noe annet ønsket om å være den største forbryter i universet. Like fra sin aller første historie har han også beskrevet seg selv som «bløthjertet»: Selv om han gjerne konstruerer fryktelige dødsfeller for Mikke Mus, orker han aldri å bli værende for å se på at Mikke omkommer (hvilket i praksis selvsagt alltid betyr at Mikke finner en vei ut av fellen og unnslipper).
Eksterne lenker
Liste der Bewohner Entenhausens
Jacques Perrier
Jacques Perrier er navnet til flere personer:
Fastvare
Fastvare eller firmware (fra engelsk: firm, fast) er programvare som ligger fast innbygd i elektroniske apparater. Som regel er den lagret i et flashminne eller ROM, og kan ikke forandres av brukeren uten videre. Begrepet viser til at fastvaren og den omgivende elektronikken er fast forbundet og bare kan brukes sammen.
Bolero
Bolero er en dans og en musikalsk form.
Fastvare
Fastvare er ikkeflyktig og kan ikke forandres uten videre. Dersom den er lagret i en ROM må brikken der den er lagret skiftes ut. Imidlertid er det i mange tilfeller vanlig å bruke flashminne, disse kan slettes og skrives på nytt ved hjelp av spesielle metoder.
Bolero
Boleroen oppsto i Spania på slutten av det 18. århundre og danses enten solo eller parvis. Den går i et moderat sent tempo, og blir framført til musikk som synges og akkompagneres av kastanjetter og gitarer. Den går i tretakt og har vanligvis en triol på andre slag i hver takt. Flere klassiske komponister har skrevet verker basert på denne dansen: Frédéric Chopin skrev en bolero for piano, og Maurice Ravels bolero er et av hans mest berømte verker. Den ble opprinnelig skrevet som ballettmusikk, men spilles nå vanligvis som konsertstykke.
Fastvare
Fastvareutvikling
Miljøet for utvikling av innebygd fastvare skiller seg betydelig fra test- og produksjonsmiljøer. Fastvareutviklingsingeniører kan bruke spesialiserte programvarestabler, forskjellige brikkearkitekturer og til og med operativsystemer. Det innebygde systemet gjør det mulig å forenkle kretsløpet betydelig og dermed redusere prosjektkostnadene og maskinvarestørrelsen.
Bolero
På Cuba utviklet boleroen seg til en distinkt dans i to fjerdedels takt, som etter hvert spredte seg til andre land. I 1950-årene ble sungne boleroer populære og har blitt en varig populær sangform i Latin-Amerika.
En tredje form for bolero ble utviklet innen den amerikanske balltradisjonen.
Fastvare
Fastvareutvikling
I et nøtteskall er imidlertid utvikling av innebygd fastvare ikke så forskjellig fra prosessen med å utvikle "standard" programvare. Uavhengig av utviklings-/styringsmodellen som brukes, består den av følgende stadier:
Bønnefrøbille
Bønnefrøbille (Acanthoscelides obtectus) er en av billene i underfamilien frøbiller i familiegruppen bladbiller.
Utbredelse
Bønnefrøbille registreres av og til i Norge, men skal ikke være utbredt og vanlig. Den kommer vanligvis med importerte brune bønner. Den finnes i de fleste europeiske land. Den er spredt til flere verdensdeler, og kommer opprinnelig fra Asia.
Utseende og levevis
Bønnefrøbille er 3,5-4 mm lang, stripet gråbrun, noe spraglete. De foretrekker særlig tørre, brune bønner, men kan forekomme i andre belgfrukter.
Fylkesvei 1552
Fylkesvei 1552 går mellom Gystad og Lauten i Ullensaker kommune. Veien er 7,3 km lang.
Frem til 2019 hadde veien betegnelsen fylkesvei 457.
Koblenzbeslutningene
Koblenzbeslutningene ble offentliggjort 10. juli 1948 av de elleve ministerpresidentene i de daværende vesttyske delstatene. Beslutningene innebar at Forbundsrepublikken Tyskland var midlertidig, i påvente av en samlet tysk stat som også omfattet den sovjetiske okkupasjonssone, det senere DDR. Ministerpresidentene var enig i at en tysk gjenforening var et fremtidig mål.
Forbundsrepublikken ble etablert på selvstendig grunnlag, og skulle ikke være en fortsettelse av de foregående tyske stater på tysk jord, Det tyske keiserriket, Weimarrepublikken eller Det tredje riket.
Koblenzbeslutningene var resultatet av Rittersturzkonferansen i Koblenz.
Hermann Grabner
Hermann Grabner (født 12. mai 1886 i Graz, død 3. juli 1969 i Bozen) var en østerriksk komponist og musikkpedagog. Han er mest kjent som en av lærerne til Hugo Distler på musikkonservatoriet i Leipzig.
Biografi
Allerede mens han studerte jus i Graz, noe han fullførte i 1909 med doktorgrad, studerte han også musikk. Hans lærer var Leopold Suchsland ved Universität für Musik und darstellende Kunst Graz i Graz og han spilte bratsj i teaterorkesteret. Fra 1911 studerte han ved Hochschule für Musik und Theater Leipzig med blant andre Max Reger og Hans Sitt som lærere. Året etter var han Max Regers assistent i Meiningen ved teateret. Fra 1913 til 1919 var han teorilærer på konservatoriet i Strasbourg før han så var lærer i komposisjon i fem år i Mannheim og Heidelberg. Deretter kom han tilbake til Leipzig og ble lærer ved konservatoriet fra 1924. Blant hans elever var Hugo Distler, Artur Immisch og den kjente filmmusikkomponisten Miklós Rózsa. Fra 1938 til 1946 var han lærer ved Universität der Künste Berlin.
Utvalgte verker
I tillegg til sju operaer komponerte han flere store orkesterverker, kammermusikk, verker for kor, lieder, to motetter og tallrike orgelverker.
Robert Robinson
Robert Robinson er navnet til flere personer:
Liste over elver i Hedmark
Elver og vassdrag i Hedmark
Hedmarks absolutt største elv er Glomma, eller Glåma, som renner gjennom fylket fra fylkesgrensa mot Trøndelag i nord til den renner inn i Akershus i sør. Til Glomma renner også en rekke større og mindre sideelver, hvorav de største er Oppstadåa, Flisa, Rena med Osa, samt Atna og Folla.
Fylkets nest største elv er Trysilelva, som renner sørover fra Femunden og inn i Sverige, hvor den under navnet Klarälven munner ut i Vänern ved Karlstad. Langs svenskegrensa ligger også en rekke andre, mindre elver som alle renner inn i Sverige, hvorav de største er Mangenvassdraget, Vrangselva, Brødbølåa, Rotna, Løvhaugsåa, Varåa og helt i øst Ljøra.
Vest for Glomma ligger flere mindre elver som alle munner ut i Mjøsa, hvorav de største er Svartelva og Brumunda. Helt nordvest i fylket ligger den øverste delen av Orkla, som renner mot nord til Trondheimsfjorden.
Liste over elver
Hver linje inneholder elvas navn og hvor den munner ut. Sideelver er innrykket i forhold til hovedelva. Sideelver er listet i den rekkefølge de munner ut i hovedelva, regnet fra munningen til kilden. Lista er begrenset til elver med nedbørfelt over 20 km² eller middelvannføring over 1,00 m³/s.
Lista omfatter kun elver som helt eller delvis ligger i Hedmark.
Saratov-2 kraftverk
Byggingen av kraftverket begynte omkring 1951, og første byggetrinn stod ferdig i 1955. Kraftverket har senere blitt utvidet og fornyet ved en rekke anledninger.
Grycksbo
Grycksbo er et tettsted i Falu kommune i Dalarnas län i landskapet Dalarna i Sverige, om lag 15 kilometer nordvest for Falun i Sverige. I 2010 hadde tettstedet 1 825 innbyggere.
Stedet er best kjent for sin bandyklubb, og den store papirfabrikken Grycksbo pappersbruk. Langrennsløperen Daniel Tynell, som har vunnet Vasaloppet tre ganger, kommer fra Grycksbo.
Columbia (personifikasjon)
Columbia er en kvinnelig personifikasjon av USA. Skikkelsen har også blitt brukt som symbol på frihet og uavhengighet.
Navn og bakgrunn
Columbia er et nylatinsk toponym (stedsnavn) satt sammen av ordstammen columb- fra etternavnet til Christopher Columbus, som «oppdaget» Amerika på 1490-tallet, og endingen -ia som er vanlig for navn på land i latin. Columbia betyr altså «Landet til Columbus». Betegnelsen har gitt opphav til en rekke personer, områder, institusjoner, selskap og ting i Nord-Amerika og andre steder.
Navnet Columbia ble skapt 1738 i en britisk magasinartikkel som kommenterte parlamentets utenriksdebatt. Fordi det var forbudt å gjengi debatten, ble nasjonene omtalt under andre navn i form av gjenkjennelige omskrivinger. «Columbia» betegnet da «europeiske kolonier i den nye verden». Det ble siden et poetisk kallenavn for USA. Personifikasjonen opptrer første gang i et dikt skrevet under den amerikanske uavhengighetskrigen i 1776.
Skikkelsen Columbia har nært slektskap til Marianne, som representerer Den franske republikken, og blir som henne ofte framstilt i frygisk lue, en «frihetslue» fra den franske revolusjonen, men i farger og mønstre fra det amerikanske flagget. Columbia kan også betraktes som en variant av romernes frihetsgudinne Libertas.
Revelignende canider
Revelignende canider (Vulpini) kalles også vulpider er en av to grupper av moderne hundedyr og består av ekte rever og deres nærmeste slektninger, de amerikanske grårevene, samt en art som volder mange forskere store problemer med hensyn til plasseringen i systematikken, nemlig ørehunden. Det finnes 16 arter fordelt i 4 slekter. Hver art kan bestå av et ukjent antall underarter, som igjen kan være inndelt i varianter. En art er trolig utdødd. Den mest betydningsfulle slekten er de ekte revene (Vulpes), som alene teller 11 arter. Alle tilhører hundefamilien og har trolig Hesperocyon gregarius som en felles progenitor med de hundelignende canidene. Vulpidene skiller seg imidlertid fra disse på flere enn ett område.
Opprinnelse
De første revelignende canidene (Otocyon og Urocyon) oppsto under pliocen (for omkring 8-5 millioner år siden). Det hersker således en viss forvirring omkring hvorvidt Otocyon og Urocyon er to slekter eller to grupper som bør klassifiseres som egne overslekter (på linje med Vulpini). Alle linjene startet imidlertid fra H. gregarius, men mens Otocyon og Urocyon ser ut til å ha blitt i Amerika spredte den tredje linjen (Vulpus) seg til Eurasia.
Dette skjedde altså mens canider og felider fortsatt sto meget nær en felles progenitor. Men fordi det ikke eksisterer mykvevsprøver fra deres felles forfar, er det umulig å si noe konkret om hvorvidt dette har en genetisk sammenheng med revens og kattens slisselignende pupiller å gjøre. Rever og katter deler også andre fellestrekk, som for eksempel at begge har en tendens til leke med byttet før det drepes og spises. Begge krummer også ryggen og stritter med pelshårene når de blir truet. Den eldste nålevende revearten i Amerika er således grårev (Urocyon cinereoargenteus), som altså fortsatt klatrer i tær, og bushhund (Otocyon megalotis), som fortsatt volder et stor problem med hensyn til klassifisering. Rødrev (Vulpes vulpes) og fjellrev (Alopex lagopus) oppsto først under pleistocen.
Arter
De revelignende canidene består av arter som har tildels langt færre diploide kromosomer enn de hundelignende canidene, som alle har 74-78 kromosomer. I så måte har rødreven færrest, med kun 36 kromosomer. Rødreven er der derfor den reven som genetisk står lengst fra de hundelignende canidene.
Ørehunden volder imidlertid mange forskere problemer med hensyn til plasseringen i systematikken, fordi den har hele 72 diploide kromosomer. Wayne mener at denne arten og artene i grårevslekten (Urocyon), som har 66 kromosomer, samt mårhund som kun har 42 kromosomer og nå klassifiseres sammen med de hundelignende canidene, bør klassifiseres i ei egen gruppe under benevnelsen andre canider. Wayne går dessuten langt i å antyde at de tre slektene disse artene representerer skilte lag med andre reve- og hundelignende canider for omkring 9 millioner år siden, noe som i såfall gjør de til de eldste nålevende slektene blant canidene. Det må også nevnes at fennek (Vulpes zerda) har hele 64 kromosomer, noe som skiller den klart ut blant de andre ekte revene.
Fylkesvei 3098
Fylkesvei 3098 går mellom Teige i Tønsberg og Borgheim på Nøtterøy i Færder kommune.
Frem til 2019 hadde veien betegnelsen fylkesvei 428 (Vestfold).
Rubinstein
Rubistein kan blant annet vise til:
Charles Hefferon
Charles Archer Hefferon (født 25. januar 1878 i Berkshire i England, død 13. mai 1932) var en sørafrikansk friidrettsutøver som deltok i de olympiske leker 1908 i London.
Hefferon vant en olympisk sølvmedalje i friidrett under OL 1908 i London. Han kom på tredjeplass i maraton bak Dorando Pietri fra Italia og amerikaneren Johnny Hayes.
Det var en dramatisk avslutning på løpet som Hefferson ledet når det gjensto et par kilometer. Hefferson fikk champagnedrink og dunk i ryggen av en velmenende supporer og etter det ble han passert av både Pietri og Hayes. Pietri var helt sluttkjørd og inne på stadion falt han flere ganger men fikk hjelp av funksjonærene til å passere mållinjen. Etter protest fra det amerikanske laget ble han diskvalifisert og Johnny Hayes kåret til olympisk mester og Hefferon ble sølvmedaljevinner.
Nokia PC Suite
Nokia PC Suite er en programvarepakke som brukes for å opprette et grensesnitt mellom Nokia-telefoner og datamaskiner som kjører Microsoft Windows. Programvaren kan brukes for synkronisering av telefonen mot for eksempel Microsoft Outlook samt å overføre musikk, bilder og applikasjoner. Den kan brukes for å sende SMS-meldinger og kan fungere som et modem for å koble maskinen på nett. Telefonen kan tilkobles via USB, Bluetooth eller IR. Nokia PC suite er proprietær programvare og er påkrevd for tilgang til enkelte funksjoner på Nokia-telefoner.
Betty Friedan
Betty Naomi Goldstein Friedan (født 4. februar 1921 i Peoria, Illinois, USA, død 4. februar 2006 i Washington D.C., USA ) var en amerikansk feminist, debattant, aktivist og forfatter. I 1963 utga hun boken Myten om kvinnen (The Feminine Mystique), som utfordret datidens husmorideologi og som ble et sentralt verk innen moderne liberalfeministisk teori. Boken fikk stor betydning for fremveksten av kvinnebevegelsen i USA i 1960-årene. I 1966 var Friedan medstifter av National Organization for Women, og var organisasjonens første president frem til 1970. I 1993 ble hun innvotert i National Women's Hall of Fame.
Bakgrunn
Friedan ble født inn i en jødisk familie av russisk-ungarsk opprinnelse. Foreldrene hadde en gullsmedforretning. Da faren, Harry, ble for syk til å arbeide, begynte moren Miriam å forsørge familien ved å arbeide som journalist.
Friedan var allerede som meget ung aktiv i såvel marxistiske som jødiske grupper. Hun startet et litterært tidsskrift, Tide, sammen med noen venner. Hun ble uteksaminert summa cum laude fra Smith College i 1942 og ble utdannet i psykologi fra University of California i Berkeley.
Myten om kvinnen
Friedans bok Myten om kvinnen fra 1963 utfordret samtidens husmorideologi og solgte i over en million eksemplarer da den først kom ut. Boken var opprinnelig tenkt som en artikkel, men prosjektet grep om seg og Friedan endte med å ha stoff til en bok. Boken er dels basert på en lang rekke intervjuer med hjemmeværende husmødre og dels basert på psykologisk forskning og medie- og reklameforskning. Boken dokumenterer i hvilken grad kvinner som har måttet oppgi studier og jobb for å passe barn og hus er ulykkelige. Dette omtales som «the problem with no name».
Friedan argumenterte for at kvinner i motsetning til hvordan det ble fremstilt i datidens medier, var fullt ut i stand til å påta seg en hvilken som helst jobb de måtte ønske, i like så høy grad som menn.
Ideologi
Friedan har blitt beskrevet som liberalfeminist. Hun la vekt på at det er opp til kvinnene selv å bryte den kvinnelige mystikk og å skape en egen identitet utenfor den identitet som den feminina mystikk skaper rundt dem. Samtidig mente Friedan at det er viktig at diverse deler av samfunnet hjelper til med å muliggjøre reformeringen av kvinneidealet og avsløringen av den feminine mystikk.
Friedan la vekt på betydningen av utdannelse som en vesentlig del av kvinnenes frigjøring. Friedan gjorde bruk av statistikk for å bevise kvinners minskede andel blant studenter, professorer og lærere innen høyere utdannelse. Ved utdannelsesinstitusjoner i 1950-årene var det funnet sted en orientering mot kjønnsinndelt inndeling som prioriterte tilpasning for kvinnene som hjemmeværende husmødre i stedet for ferdigheter som kritisk tankeevne, noe hun kritiserte sterkt. Dette bidro til et tankemønster blant samtidens kvinner om at utdannelsen ikke skulle spille noen rolle dersom de fant noen å gifte seg med.
Friedan mente at den eneste måte for kvinner å finne mulighet til selvrealisering er ved arbeide. Arbeidet måtte belønnes med betalt lønn og skal inneha en fornemmelse av å bidra til samfunnet. Friedan mente at kvinners inntreden i arbeidslivet og fravær fra hjemmene skulle føre til at barn og menn ville bli mer selvstendige. Hun understreket også at kvinner er nødt til å velge mellom karriere og familie, for begge var mulige.
Anyang-perioden
Anyang-perioden (ca. 1300-ca 1045 f.Kr.) er en betegnelse som gjerne benyttes om den periode av kinesisk historie som det kinesiske Shang-dynastiet hadde byen Yin som sin hovedstad. En annen betegnelse på samme periode er "Yin-dynastiet", men det er problematisk fordi det som utmerker denne perioden i forhold til de foregående århundrer kun er hovedstaden, og ikke at det var noe annet herskerdynasti.
Byen Yin heter i dag Anyang, derav navnet på denne perioden.
Elbert County (Colorado)
Elbert County er et fylke i den amerikanske delstaten Colorado. Det ligger i de sentrale delene av staten og det grenser mot Arapahoe County i nord, Lincoln County i øst, El Paso County i sør og mot Douglas County i vest.
Elbert Countys totale areal er 4,794 km² hvorav 0 km² er vann. I 2000 hadde fylket 19,872 innbyggere og administrasjonssenteret ligger i byen Kiowa og fylkets største by Ponderosa Park.
Fylket ble grunnlagt i 1874 av land som ble skilt ut fra fylkene Douglas og Greenwood. Det har fått sitt navn etter guvernør Samuel H. Elbert.
40-årene
0 f.Kr. | 0 e.Kr. | 10 e.Kr. | 20 e.Kr. | 30 e.Kr. ◄ 40 e.Kr. ► 50 e.Kr. | 60 e.Kr. | 70 e.Kr. | 80 e.Kr. | 90 e.Kr.
-- 40 -- 41 -- 42 -- 43 -- 44 -- 45 -- 46 -- 47 -- 48 -- 49
Tiårsoversikt
30-årene
10 f.Kr. | 0 f.Kr. | 0 e.Kr. | 10 e.Kr. | 20 e.Kr. ◄ 30 e.Kr. ► 40 e.Kr. | 50 e.Kr. | 60 e.Kr. | 70 e.Kr. | 80 e.Kr.
-- 30 -- 31 -- 32 -- 33 -- 34 -- 35 -- 36 -- 37 -- 38 -- 39
Tiårsoversikt
Ellen Horn
Ellen Horn (født Ellen Stoesen 1. februar 1951 i Montréal i Canada) er en norsk skuespiller og tidligere kulturminister. Hun er oppvokst på Tjøme. Horn spilte dukketeater i tre år etter at hun fullførte videregående skole. Hun er utdannet fra Statens Teaterhøyskole og har vært tilknyttet Fjernsynsteatret, Nationaltheatret som skuespiller og teatersjef, og ble utnevnt til teatersjef på Riksteatret i februar 2005. Hun var kulturminister i Jens Stoltenbergs første regjering, 2000–2001.
Dukketeater
Ellen Stoesen tok examen artium på dramalinjen ved Tønsberg Gymnas da hun var atten år gammel. Etter å ha sett et program på NRK TV fra en workshop holdt av Oslo Nye Dukketeater, bestemte hun seg for at hun ville arbeide med dukketeater. Hun kontaktet Arne Mykle, som nettopp var tiltrådt som Oslo Nye Dukketeaters leder. Arne Mykle fortalte senere i sin bok Dukketeater underveis at han ikke hadde vært i tvil om å ansette Ellen Stoesen: «Hun kom, jeg så, hun vant. Hun var et opplagt talent».
Som dukkespiller på Oslo Nye debuterte Ellen Stoesen i oppsetningen Ali Baba og de førti røverne, dramatisert og regissert av Agnar Mykle. Jane Mykle hadde laget dukkene til forestillingen. Ellen Stoesen var dukkefører for tjenestepiken Morgana.
Skuespiller
Etter å spilt dukketeater fra 1969 til 1972 studerte hun på Teaterhøyskolen. Etter endt studie i 1975 var hun skuespiller ved Oslo Nye Teater 1975–81, i NRK Fjernsynsteatret 1977–78 og fra 1980 på Nationaltheatret. 1983–86 var hun knyttet til Nationaltheatrets biscene Torshovteatret.
Karriere
Horn var teatersjef ved Nationaltheatret fra 1992 til hun ble utnevnt som statsråd i Jens Stoltenbergs første regjering i 2000. Stoltenberg skrev i sin biografi at han vurderte Åse Kleveland som kulturminister i sin første regjeringdannelse, men ente med Horn etter at hun fikk gode attester av blant annet Thorvald Stoltenberg. Horn viste seg som en driftig teatersjef og en god administrator, men hisset på seg en rekke av sine ansatte da hun i et utspill ville skuespillernes bijobber til livs og pekte på faren for at skuespillernes mange kommersielle ekstrajobber kunne ødelegge for den seriøse teaterkunsten. Som teatersjef ryddet hun opp i økonomien og de kunstneriske problemene ved teateret.
Siden 2005 har hun vært teatersjef på Riksteateret i Oslo.
Privatliv
Hun er søster av skuespiller og dukkespiller Christine Stoesen (født 1953). Deres foreldre var Knut Ivar Stoesen (1913–86) og Lita Eveline Meinich (1917–99). Faren var sakfører, og moren drev en liten restaurant ute på Tjøme.
Ellen er gjennom sitt ekteskap med scenograf Per Horn, mor til teaterregissør Kjersti Horn (født 1977). Gjennom sitt senere ekteskap med jazztrommeslageren Jon Christensen (1943–2020) er hun mor til sanger og skuespiller Emilie Stoesen Christensen (født 1986).
Svenskesletta
Svenskesletta ligger øverst i Ekebergskråninga i Oslo i dagens Bydel Nordstrand. Her har man antatt at kampen mellom norske (danske) og svenske styrker utspilte seg i 1567. Svenskene vant. I tilknytning til sletta lå en stue som ble oppkalt etter sletta. Svenskesletta med Svenskestua var fradelt gården Jomfrubråten, som i sin tur ble fradelt Søndre Munkehagen sent på 1600-tallet, eller tidlig på 1700-tallet.
Under andre verdenskrig ble Svenskesletta brukt som æreskirkegård for tyske soldater. I dag går den også under navnet «Hundesletta» da den har vært mye brukt til hundedressur.
Svenskesletta ligger i Ekebergparken, som åpnet i september 2013.
Wikipedia på svensk
Wikipedia på svensk (Svenskspråkiga Wikipedia eller Svenska Wikipedia) er den svenskspråklige språkutgaven av Wikipedia. Den var den tredje versjonen av Wikipedia og ble startet i mai 2001 på lik linje med Wikipedia på tysk, etter Wikipedia på engelsk og Wikipedia på katalansk. Det er den åttende største Wikipediaen etter antall artikler, og nådde over 1 million artikler juni 2013.
Historie
I november 2002 begynte aktivitetsnivået å ta seg opp. Antallet aktive brukere økte fra 6 til 21, og antallet artikler økte fra knapt 400 i oktober 2002 til 1 700 på mindre enn en måned. En måned senere hadde de 37 aktive brukerne opprettet over 4 400 artikler.
I begynnelsen konkurrerte svenske Wikipedia med susning.nu, en wiki opprettet av Lars Aronsson i 2001. I mai 2003 var susning.no verdens nest største wiki, men på grunn av flere kontroverser rundt grunnleggerens autoritet, motforestillinger mot innføringen av reklame på nettsiden og mangelen på gode verktøy for å bekjempe vandalisme, valgte flere profilerte susning-bidragsytere å bytte over til Wikipedia på svensk i 2003–2004. Den 14. januar 2005 gikk Wikipedia på svensk forbi susning i antall artikler.
Utmerkelser
I 2005 kåret Internetworld svenskspråklige Wikipedia til årets nest beste nytteside, etter Eniro of foran Nationalencyklopedin.
Yin-dynastiet
Yin-dynastiet er et begrep som feilaktig av og til benyttes om Shang-dynastiet (ca. 1550–1045 f.Kr.). I den grad begrepet i det hele tatt kan anvendes, må det dreie seg om den siste halvdel av Shang-dynastiet, om en periode på periode ca. 250 år da byen Yin (dagens Anyang i Henan) var hovedstad.
Yin var de siste 250 årene av Shang-dynastiet dynastiets hovedstad. Byen var et av den kinesiske sivilisasjons tidligste sentra. Det er også grunn til å tro at det forutgående Xia-dynastiet også hadde Yin som et sentrum.
Selv om Shang-herskerne flyttet på sin hovedstad fra tid til annen, forble Yin sentrum for deres åndelige univers. Tolv konger regjerte fra Yin i løpet av en åtte generasjoner lang periode. Byen ble ødelagt under det påfølgende Zhou-dynastiets første konge, «krigskongen» Wu Wang på 1000-tallet f.Kr.
Yin-dynastiet
Banning
Banning eller bannskap er å uttrykke seg muntlig og skriftlig med ord eller metaforer som henspiller på sosiale tabuer, brukt til å uttrykke følelser eller for å fornærme andre. Banneord kan også være ord som blir sett på som stygge eller frekke, og de blir derfor brukt for å provosere eller å «fargelegge» en dialog. Ord kan ofte ha en uskyldig eller tilnærmet betydning når det brukes alene, men i kombinasjoner med andre ord kan det fremkomme som et grovt provoserende uttrykk.
Banneord oppfattes som upassende å bruke i det offentlige, selv om variasjoner finnes. Ofte tøyes grenser for bruken av slike i underholdningsbransjen der banning kan brukes for å karakterisere mennesketyper eller skape en dramatisk eller humoristik effekt.
Noen hovedtyper banning
Det er svært ulike ord som kan brukes som bannord i ulike språk, men ofte kan de grupperes tre hovedgrupper, knyttet til religion, avføring og sex:
Norsk banning
Typiske norske banneord er knyttet til både religion, kjønn og avføring: ''Faen. Helvete. Din drittsekk. Dra til helvete. Fy faen. For satan. Pokker. Dra faenivold. Jøssenam. Skitt. Jævlig. Jævla. Føkka. Føkkings. Forbanna. Sinnssykt. Morrapuler. Morraknuller.''
Det finnes også «dannede» banneord, som søren og pokker (en forvanskning av «(måtte du få) kopper»), med variasjoner som fy søren og søren klype. Også ordet fader vil av mange oppleves som mildere enn betydningsvarianten herregud og helgoland vil oppfattes som en mildere variant av helvete.
Banning i Sverige og Danmark
I Sverige: ''Fasen också. Jävlar. Jävvlar. Herre jävlar eller Harre jävvlar. Skit. Skit också. Satan. Fan. Fan också. Jävla skit. Helvete. Helvete också. Helvetes jävlar. Förbannat. Förbannade skit. Din jävla idiotjävel.''
I Danmark: ''For helvede. For satan. Satans også. Sgu. Kraftedeme. Edderperkeme. Eddermame. Skide. Fuck. Shit. Fucking. Fandeme. For satan i hede hule helvede. Edderrødme. For fanden. Pisse. Pik. For pokker. Kraftstejleme.''
Forbud mot banning
I mange religiøse miljøer er banning ikke akseptert. For eksempel vil mange kristne og jøder med henvisning til det tredje budet definere bannskap som synd.
I mange land blir banning sensurert i massemedier, som i Russland, eller til en viss grad begrenset i radio- eller fjernsynskringkasting, som i USA. USA er likevel nokså spesielt siden retten til å banne er nedfelt i Det første grunnlovstillegget i USAs grunnlov.
The xx
The xx er et band bestående av tre personer fra Wandsworth, sørvest i London, England, som ble startet i 2005. De fire originale medlemmene møttes på Elliott School, hvor Hot Chip, Burial og Four Tet også startet. Keyboardisten Baria Qureshi forlot bandet, med den grunn at hun var blitt utslitt.
Gruppens debutalbum, xx, fikk mye ros av kritikerne, og ble rangert som «universal acclaim» på Metacritic. Albumet ble også plassert på flere «Årets»-lister, hvor Rolling Stone plasserte albumet på #9, mens NME plasserte det på #2. NME plasserte også bandet på nummer seks i deres NME The Future 50 list i 2009.
Historie
Debutalbumet deres, xx, ble gitt ut på Young Turks Records den 18. august 2009. Selv om bandet hadde jobbet med både Diplo og Kwes., ble xx produsert av bandet selv. ,mens Jamie Smith og Rodaidh McDonald stod for miksingen. Albumet ble spilt inn i en liten garasje som var en del av XL Records sitt studio, ofte om natten, noe som endte med at albumet er ganske stille og hviskende. Bandet turnerte med The Big Pink og Micachu. Singelen «Crystalised» var ukens singel på iTunes (UK) fra 18. august 2009.
Sangen «Intro» ble brukt i en reklame fra AT&T med Apolo Anton Ohno. Den ble ofte vist under NBCs dekning av Vinter-OL 2010 i Vancouver, Canada. Den samme sangen ble brukt i seriene Cold Case og Law & Order på nederlandsk TV, mens sangen «VCR» ble brukt i en episode av Lie to Me I episode 7 av BBCs spin-off av EastEnders, E20, ble deres versjon av «Teardrops» brukt. Sangen «Heart Skipped a Beat» ble brukt i en episode av 90210 i 2009. «Islands» ble brukt i en episode av det Golden Globe-vinnende dramaet Grey's Anatomy. «Crystalised» ble brukt i den 13. episoden av den 3. sesongen av Gossip Girl. «Stars» ble brukt i E4s ungdomsdrama, Misfits, i desember 2009. I januar 2010 spilte the XX en turne med 11 utsolgte datoer i Skandinavia og Tyskland, sammen med New Look. «VCR» ble også brukt under Karl Lagerfelds høst/vinter 2011 moteshow.
Høsten 2012 ble sangen «Intro» også benyttet i en reklamefilm for Danske Bank.
Den andre gitaristen og keyboardisten Baria Qureshi forlot bandet i 2009. Til å begynne med ble det påstått at dette var på grunn av utmattelse, men bandet annonserte senere at dette valget ble gjort på grunnlag av «personlige uoverensstemmelser».
Det ble nylig annonsert at Matt Groening hadde valgt bandet til å spille under All Tomorrow's Parties-festivalen han holder i mai 2010 i Mineheard, England. I tillegg skal bandet spille under fem av de mest populære musikkfestivalene i Nord-Amerika, Bonnaroo, Coachella, Sasquatch, Lollapalooza og Austin City Limits.
20-årene
-- 20 -- 21 -- 22 -- 23 -- 24 -- 25 -- 26 -- 27 -- 28 -- 29
Tiårsoversikt
Oberwiesenthal
Oberwiesenthal er en by og et vintersportssted i distriktet Erzgebirgskreis i Sachsen i Tyskland. Den ligger i fjellrekken Erzgebirge, på grensen til Tsjekkia. Byen ligger 19 km syd for Annaberg-Buchholz og 23 km nordøst for Karlovy Vary.
Tahir Hussain
Tahir Hussain (født 1982) ble kjent for norske tv-seere da han med Laurence-Moon-Bardet-Biedl syndrom (LMBB), som blant annet har medført blindhet, i 2009 gjennomførte sykkelrittet Den store styrkeprøven, Trondheim–Oslo, på tandemsykkel sammen med politimannen og idrettslederen Vidar Bøe. Rittet, og forberedelsene, ble vist på TV 2 i programserien «Sykkeldrømmen» høsten 2009.
Biografi
Hussain kom til Norge med sin familie bare ti måneder gammel. Med sykdommen Laurence-Moon-Bardet-Biedl (LMBB) syndrom begynte han å miste synet sitt i 12-årsalderen og ble blind etter noen få år. Han ble i tillegg rammet av overvekt, som også er et symptom av sykdommen. Han har siden blitt norgesmester på tandem for handikappede to ganger og deltatt i et seksdagers ritt i Belgia for blinde og synshemmede. Han har fullført et av Norges hardeste motbakkeløp, «Skåla 1848 meter rett opp», raftet i Sjoaelva, deltatt i klatre- og rappelleringsprosjekter, samt tatt dykkerkurs.
Hussain ble i 2009 kåret til årets norsk-pakistaner av nettmagasinet X-plosiv. De mednominerte, som han vant over, var forskeren Laila Bokhari og TV 2-reporteren Kadafi Zaman. At han trosset sitt handikap og syklet Trondheim til Oslo på 22 timer og 30 minutter var bare en av de utslagsgivende prestasjoner. Juryen påpekte også at han ved siden av å være en rollemodell for norsk-pakistanere, også var et sterkt forbilde for alle uansett etnisitet, forutsetninger og bakgrunn.
I mars 2010 stod han for «Tahir-lekene», for første gang arrangert på Lillomarka Idrettspark i Oslo. Arrangementet hadde over 500 deltakende barn fra Ammerud skole, deriblant en rekke barn som fikk sin debut på langrennski. Med seg på arrangementet hadde han Lillomarka Skiklubb og elever fra idrettsfag ved Bjerke videregående skole.
Irina Privalova
Irina Anatoljevna Privalova (russisk: Ирина Анатольевна Привалова, født 22. november 1968 i Malakhovka) er en tidligere russisk friidrettsutøver (sprinter og hekkeløper). Privalova begynte som sprinter og ble bronsemedaljør under OL 1992. Året etter noterte hun verdensrekorden på 60 meter innendørs. En verdensrekord som enda er gjeldende. På 1990-tallet tok Privalova ett mangfold av EM- og VM-medaljer på 100 og 200 meter. Mot slutten av sin karriere valgte hun å starte med 400 meter hekk ettersom konkurransen i sprint fra blant andre Marion Jones ble for hard. Satsingen viste seg å bære frukter og under OL 2000 i Sydney vant Privalova gull.
IAST
The International Alphabet of Sanskrit Transliteration (IAST) er en populær norm for entydig translitterasjon av indiske skriftspråk.
IAST er det mest populære normen for gjengivelse av sanskrit og pali med latinske bokstaver. Det brukes ofte i trykte publikasjoner, og ettersom Unicode-fonter har blitt mer tilgjengelige, brukes det i økende grad også i elektroniske tekster.
IAST bygger på et translitterasjonssystem som ble etablert på den internasjonale orientalistkongressen i Athen i 1912. Systemet muliggjør en entydig translitterasjon fra devanagari og andre indiske skriftspråk, og representerer således ikke bare fonemene i sanskrit, men tillater også fonetisk transkripsjon (for eksempel er visarga,, en allofon av r og s i slutten av et ord).
Tegnene i IAST-systemet (både små og store bokstaver) er som følger, vist med tilsvarende devanagari-tegn og fonetiske verdier i IPA.
Nils Østby
Han er kjent som tidligere bassist i dansebandet Ole Ivars i periodene 1970–1971, 1974–1977, 1982–1983. Han ble erstattet av William Kristoffersen i 1983. Han var også bassist i Torry Enghs.
10-årene
30 f.Kr. | 20 f.Kr. | 10 f.Kr. | 0 f.Kr. | 0 e.Kr. ◄ 10 e.Kr. ► 20 e.Kr. | 30 e.Kr. | 40 e.Kr. | 50 e.Kr. | 60 e.Kr.
-- 10 -- 11 -- 12 -- 13 -- 14 -- 15 -- 16 -- 17 -- 18 -- 19
Tiårsoversikt
Normalkraft
Normalkraft er en kraft som virker med 90 graders vinkel fra underlaget på en gjenstand. En biljardkule på et bord vil naturligvis ikke falle ned på bakken. Dette er fordi den blir påvirket til å holde seg oppe av en kraft fra bordet, altså normalkraften.
Normalkraften er lik tyngdekraften dersom legemet ikke akselereres oppover eller nedover. For et legeme i fritt fall i vakuum vil normalkraften være null.
Images and Words: Live in Tokyo
Images and Words: Live in Tokyo er den første konsertvideoen til det amerikanske progressiv metal bandet Dream Theater.
Videoen ble utgitt på VHS og inneholder det meste fra konserten på Nakano Sun Plaza i Tokyo, Japan, 26. august 1993. Det er også inkludert musikkvideoer for «Pull me Under» «Take the Time» og «Another Day», fra 1992 albumet Images and Words, samt intervju med bandet og filming bak scenen.
Videoen ble utgitt på nytt i 2004 sammen med 5 Years in a LIVEtime på dobbelt-DVD, med navn Live In Tokyo / 5 Years in a LIVEtime
Assaba
Assaba er en region i Mauritania. Hovedstaden heter Kifa. Regionen hadde 325,897 innbyggere ved folketellingen i 2013.
My Italian Greyhound
My Italian Greyhound er et musikkalbum med Bertine Zetlitz. Det ble utgitt i september 2006 på plateselskapet EMI.
Huétraktaten
Huétraktaten kan være:
Arthur Rubinstein
Bakgrunn
Rubinstein ble født i Łódź og studerte i Warszawa. Han debuterte i Berlin i 1900. Debuten ble etterfulgt av opptredener ellers i Tyskland, Polen og videre studier med Ignacy Paderewski. I 1904 dro han til Paris, hvor han møtte komponistene Maurice Ravel, Paul Dukas og Camille Saint-Saëns, og fiolinisten Jacques Thibaud.
Karriere
Rubinstein debuterte i New York i Carnegie Hall i 1906, og turnerte deretter i USA, Østerrike, Italia og Russland. I 1912 hadde han sin London-debut.
Under første verdenskrig oppholdt Rubinstein seg hovedsakelig i London, hvor han akkompagnerte fiolinisten Eugène Ysaÿe. Fra 1916 til 1917 turnerte han i Spania og Sør-Amerika hvor han utviklet en entusiasme for Granados, Albéniz, Villa-Lobos og de Fallas musikk. I 1932 trakk han seg tilbake fra konsertlivet i flere år for å jobbe med teknikk og repertoar.
Under andre verdenskrig oppholdt Rubinstein seg i USA, og ble amerikansk statsborger i 1946.
Ved begynnelsen av sin karriere vegret Rubinstein seg mot å gi undervisning. Først i 1950-årene utviklet han en pedagogisk virksomhet, og ble lærer for blant andre François-René Duchâble, Avi Schönfeld, Ann Schein Carlyss, Eugen Indjic, Dean Kramer og Marc Laforêt.
Even Kongerud
Even Kongerud (født 11. juli 1956) er en norsk musiker og pianist.
Arthur Rubinstein
Karriere
I 1964, under den kalde krigen, gav Rubinstein en legendarisk konsert i Moskva med verker av Chopin, Schumann, Debussy og Villa-Lobos. Hans siste konsert fant sted i mai 1976 i Wigmore Hall i London
Even Kongerud
Han er best kjent som tidligere pianist i dansebandet Ole Ivars fra 1981 til 1982, da Ole Ødegård tok over den gamle plassen sin igjen. Han spiller piano i dag i 6 Euro. Tidligere medlem av Chicken Feet, Fantasy Band, Roulette, Charlie Band, Non Plus Ultra.
Arthur Rubinstein
Karriere
Han trakk seg tilbake fra konsertscenen i 1975, grunnet sitt stadig dårligere syn.
Selv om han er best kjent som solist, var Rubinstein også en utsøkt kammermusiker, og samarbeidet med Henryk Szeryng, Jascha Heifetz, Gregor Piatigorsky, og Guarneri-kvartetten. I tillegg til Chopin, spilte han inn verker av Johannes Brahms, Franz Schubert, Robert Schumann, Antonín Dvořák og Karol Szymanowski. Han har fått én stjerne på Hollywood Walk of Fame.
Rubinstein døde i Genève i 1982 i en alder av 95 år. Rubinsteins urne ble etter et år bisatt i Jerusalem.
780-årene
-- 780 -- 781 -- 782 -- 783 -- 784 -- 785 -- 786 -- 787 -- 788 -- 789
Tiårsoversikt
Zhongnanhai
Zhongnanhai (kinesisk: 中南海; pinyin: Zhōngnánhăi) er et avsondret bygningskompleks inne i en stort parkanlegg i Kinas hovedstad Beijing. Det tjener som Kinas kommunistpartis og den kinesiske regjerings sentrale hovedkvarter. Som begrep benyttes ordet Zhongnanhai synonymt om Folkerepublikkens ledelse (på lignende vis som f.eks. Whitehall i Storbritannia).
Zhongnanhai ligger vest for Den forbudte by, og ordet Zhongnanhai betyr «sentral- og sørsjøen», to innsjøer som ligger innen området. De to sjøene er del av en serie av irrigasjonsprosjekter som ble gjennomført da Den forbudte by ble anlagt. De to innsjøene henger ikke sammen – det fører en kanal mellom dem – men det er likevel nokså vanlig å omtale dem som en enhet: Zhongnanhai. En tredje og nordligere innsjø, «Nordsjøen», ligger rett utenfor Zhongnanhai.
Disse tre innsjøene var opprinnelig del av en keiserlig lystpark, med parkanlegg, paviljonger og templer. De mer religiøst innrettede anleggene var rundt Nordsjøen, mens Sentralsjøen og Sørsjøen snarere hadde palasser ved sine bredder. De fleste av disse bygningene står fremdeles.
Historie
Under Jin-dynastiet befant Taiye-sjøen seg på området, omtrent slik som de senere Bei- og Zhonghai. Ved dens bredd lå Daning Gong («Den store freds palass»). Under Yuan-dynastiet ble sjøen innlemmet i Keiserbyen, vesentlig utvidet og videre noe utbygd med palassbygninger.
Etter at hovedstaden ble flyttet fra Nanjing til Beijing under Ming-dynastiet reiste man det nye keiserpalasset noe lenger sør for der det hadde stått i Yuan-årene. Da ble også Taiye-området utvidet mot sør om den nåværende Nanhai-sjøen anlagt. De jordmasser som ble fjernet for å få til dette, ble benyttet til å bygge opp en høyde, Jingshan, nord for keiserpalasset. De nå tre sjøene ble knyttet sammen med kanaler og dannet den keiserlige park.
Under Qing-dynastiet ble parken noe forminsket. Flere keisere bygde bygninger og paviljonger ved breddene av sjøene, og benyttet området som sommerbosted. Enkekeiserinnen Cixi innrettet seg der permanent, og benyttet det egentlige keiserpalass kun ved seremonielle anledninger.
I forbindelse med bokseropprøret i 1900 besatte de russiske styrker Zhongnanhai og plyndret bygningene der. Senere tjente parken som hovedkvarter for åttenasjonsalliansens ledelse. Etter at Puyi ble keiserkronet bodde her hans far som regent i en kortere tid.
Etter at Qing-dynastiet ble styrtet i 1911 gjorde Beiyang-regjeringens president Yuan Shikai Zhongnanhai til sitt hovedkvarter. Aller helst hadde han bodd i keiserpalasset, men der var Puyi. Den nåværende hovedporten, Xinhua-porten eller «Det nye Kinas port», ble skapt av Yuan Shikai.
Under Nanjingregimet 1928-1945 stod Zhongnanhai til allmenn disposisjon som park. Men da Folkerepublikken Kina ble etablert få år etter, ble anlegget igjen tatt i bruk i politisk øyemed. Ledere som Mao Zedong, Zhou Enlai og Deng Xiaoping bodde på området.
Politisk betydning
Det er i Zhongnanhai at Folkerepublikken Kinas politiske maktsentrum ligger, og dermed er det ikke for meget sagt å betegne dette bygning- og parkkomplekset som et av verdens viktigste politiske sentra. Ordet Zhongnanhai benyttes da ofte på tilsvarende måte som Kreml og Det hvite hus.
I den grad det er gjennomførbart, har også området opp imot Zhongnanhai vært brukt som sted for politiske markeringer overfor makthaverne. Den 18. april 1989 gjennomførte demokratisk innstilte studenter en sit-in foran Zhongnanhai og hengte opp oppslag med paroler som «Ned med diktaturet» og «Lenge leve demokratiet», det var en forløper til protestene som kulminerte med massakren på Den himmelske freds plass. Demonstrantene ble jaget bort to dager etter.
Den 19. april 1999 demonstrerte om lag 10 000 tilhengere av Falun Gong-bevegelsen foran og rundt området. Denne massive demonstrasjonen med sine uventet mange fremmøtte tok både regjeringsfolk og kinakjennere på sengen, og det sjokket som myndighetene fikk av at en så stor organisert demonstrasjon var mulig, var med på å utløse makttiltakene mot Falun Gong snart etter samme år.
770-årene
Tiårsoversikt
FA-cupen 2008/09
FA-cupen 2008/09 var den 128. sesongen av den engelske FA-cupen. Finalen ble spilt 30. mai 2009 på Wembley Stadium i London, hvor Chelsea slo Everton 2–1.
Første runde
Kampene ble spilt mellom 7. og 10. november. Omkampene ble spilt 13. november (en kamp), 17. november (en kamp) og 18. november (resten).
Tredje runde
Kampene ble spilt mellom 2. og 5. januar. Fire kamper ble avlyst på grunn av frossen bane. Disse fire kampene ble spilt 13. januar. Omkampene ble spilt 13. og 14. januar.
Fjerde runde
Kampene ble spilt 24. og 25. januar. Omkampene ble spilt 3. og 4. februar.
760-årene
-- 760 -- 761 -- 762 -- 763 -- 764 -- 765 -- 766 -- 767 -- 768 -- 769
Opponenterna
Opponenterna var en krets av 84 svenske kunstnere som organiserte seg og som i 1885 fremførte krav overfor Konstakademien om modernisering og reformering av selve kunstutdannelsen. Kravene ble avvist og dette ledet til at de i de følgende årene stiftet Konstnärsförbundet.
Blant de kunstnerne som var med var Per Hasselberg, Gusten Lindberg, Ernst Josephson, Carl Larsson, Eugène Jansson, Richard Bergh og Georg Pauli.
Brakna
Brakna er en region i Mauritania. Hovedstaden heter Aleg. Andre større byer i regionen er Bogué. Regionen hadde 312,277 innbyggere ved folketellingen i 2013.
Bondeopprøret i England
Bondeopprøret, også omtalt som Wat Tylers opprør eller Den store oppstanden i England (30. mai 1381 – november 1381) regnes blant de sentrale hendelser i engelsk historie. Det var en betydelig opprør over store deler av England i 1381. Opprøret hadde flere årsaker, inkludert sosioøkonomiske og politiske spenninger forsaket av svartedauden på 1340-tallet, de høye skattene grunnet konflikten med Frankrike under hundreårskrigen, og ustabilitet inn det lokale lederskapet i London. Hva som til sist utløste opprøret var innblandingen av en kongelig myndighetsperson, John Bampton, i Essex den 30. mai 1381. Hans forsøk på å samle inn ubetalte koppskatt i Brentwood endte i et voldelig sammenstøt som raskt spredte seg over den sør-østlige delen av landet. Et bredt spektrum av det rurale samfunnet, inkludert mange lokale håndverkere og tjenestemenn fra landsbyer, samlet seg i protest. De brente domstolspptegnelser og åpnet de lokale fengslene. Opprørerne ville ha en reduksjon i skattleggingen, en slutt på systemet med ufri arbeidskraft kjent som leilendinger og fjerning av kongens høytstående tjenestemenn og rettssaler.